Lo verano de 778 Carlos Magno, rei de los francos, heba entrato en tierras hispanas, acudindo a la clamata de lo gobernador de Saraqusta, Sulaymán al-Arabi, qui s'heba rebelato contra Abderramán I un anyo enantes, pa refirmar-lo en la suya sublevación a cambeo de la plaza de Saraqusta. En lo suyo abance, Carlos Magno escachó las murallas de Pamplona pa asegurar la suya tornata en caso de fracasar en Zaragoza. La conchura estió un desastre, car Sulaymán se negó a entregar Zaragoza quan plegoron los francos y Carlos Magno habió de tornar-se-ne ta lo país suyo enfilando lo Puerto de Roncesvals.